昌甫以詩謝履常見過因和韵
作者：韓淲
朝代：宋

paragraphs: 萬事新傳燈落燼，底許深長并淺近。
山空歲暮風雪振，縱得過從渾莫省。
符銅節蕩元整整，東上西來晨復暝。
章泉之居儘虛靜，世既相忘心孰競。
失喜故人來問訊，且擁寒爐話吾勝。
留連雞黍夜初定，清旦重言意無盡。
意無盡矣我何知，歎者歎而哂者哂。